ᱡᱚᱢᱩᱭ ᱦᱚᱱᱚᱛ

ᱡᱚᱢᱩᱭ ᱦᱚᱱᱚᱛ ᱫᱚ ᱥᱤᱧᱚᱛ ᱨᱮᱱᱟᱜ ᱵᱤᱦᱟᱨ ᱯᱚᱱᱚᱛ ᱨᱮᱱᱟᱜ ᱓᱘ ᱦᱚᱱᱚᱛ ᱠᱷᱚᱱ ᱫᱚ ᱢᱤᱫᱴᱟᱹᱝ ᱦᱚᱱᱚᱛ ᱠᱟᱱᱟ ᱾ ᱦᱚᱱᱚᱛ ᱨᱮᱱᱟᱜ ᱛᱷᱟᱯᱚᱱ ᱫᱚ ᱒᱑ ᱯᱷᱮᱵᱽᱨᱩᱣᱟᱨᱤ ᱑᱙᱙᱒ ᱥᱟᱞ ᱨᱮ ᱵᱮᱱᱟᱣ ᱞᱮᱱᱟ ᱛᱟᱦᱮᱸᱫ, ᱱᱚᱣᱟ ᱫᱚ ᱢᱩᱝᱜᱮᱨ ᱦᱚᱱᱚᱛ ᱠᱷᱚᱱ ᱵᱷᱮᱜᱟᱨ ᱠᱟᱛᱮ ᱵᱮᱱᱟᱣ ᱞᱮᱱᱟ ᱛᱟᱦᱮᱸᱫ ᱾

ᱱᱤᱛᱚᱜ ᱡᱚᱢᱩᱭ ᱨᱤᱱᱤᱡ ᱠᱚᱞᱮᱠᱴᱚᱨ ᱟᱨ ᱦᱚᱱᱚᱛ ᱢᱟᱡᱤᱥᱴᱨᱮᱴ ᱫᱚ ᱥᱨᱤ ᱨᱟᱠᱮᱥ ᱠᱩᱢᱟᱨ ᱠᱟᱱᱟᱭ ᱾

ᱱᱟᱜᱟᱢ
 ᱟᱭᱢᱟ ᱞᱮᱠᱟᱱ ᱥᱟᱦᱤᱛᱭᱚ ᱠᱚᱫᱚ ᱱᱚᱶᱟ ᱠᱟᱛᱷᱟᱭ ᱥᱚᱫᱚᱨ ᱟᱠᱟᱫᱟ ᱡᱮ ᱡᱚᱢᱩᱭ ᱫᱚ ᱡᱚᱢᱵᱷᱤᱭᱟᱜᱨᱟᱢ ᱧᱩᱛᱩᱢ ᱛᱮ ᱵᱟᱰᱟᱭᱚᱜ ᱠᱟᱱ ᱛᱟᱦᱮᱸᱫ ᱾ ᱡᱮᱭᱱ ᱠᱚᱣᱟᱜ ᱢᱮᱱ ᱞᱮᱠᱟᱛᱮ, ᱒᱔ ᱟᱱᱟᱜ ᱛᱤᱨᱛᱷᱟᱱᱠᱚᱨ ᱵᱷᱚᱜᱽᱣᱟᱱ ᱢᱚᱦᱟᱵᱤᱨ ᱫᱚ ᱩᱡᱽᱡᱤᱦᱩᱣᱟᱞᱤᱭᱟ ᱧᱩᱛᱩᱢᱟᱱ ᱜᱟᱰᱟ ᱨᱮᱱᱟᱜ ᱫᱷᱟᱨᱮ ᱨᱮ ᱢᱮᱱᱟᱜ ᱡᱟᱢᱵᱷᱤᱭᱟᱜᱨᱟᱢ ᱨᱮᱜᱮ ᱥᱚᱨᱵᱽᱡᱚᱭᱚᱱᱛᱚ (ᱠᱮᱵᱚᱞ ᱜᱭᱟᱱ) ᱮ ᱧᱟᱢ ᱞᱮᱫ ᱛᱟᱦᱮᱸᱫ ᱾ ᱨᱤᱡᱩᱣᱟᱞᱤᱠᱟ ᱜᱟᱰᱟ ᱨᱮ "ᱡᱚᱢᱵᱷᱤᱠᱜᱨᱟᱢ" ᱧᱩᱛᱩᱢ ᱛᱮ ᱵᱟᱰᱟᱭᱚᱜ ᱠᱟᱱ ᱢᱤᱫᱴᱟᱹᱝ ᱮᱴᱟᱜ ᱴᱷᱟᱶ ᱫᱚ ᱡᱟᱢᱵᱷᱤᱭᱟᱜᱨᱟᱢ ᱠᱟᱱᱟ, ᱡᱟᱦᱟᱸ ᱫᱚ ᱩᱡᱽᱡᱩᱣᱟᱞᱤᱭᱟ ᱞᱮᱠᱟ ᱜᱮ ᱢᱮᱱᱟᱜᱼᱟ ᱾

ᱡᱟᱢᱵᱤᱭᱟ ᱟᱨ ᱡᱨᱤᱢᱵᱷᱤᱠᱜᱨᱟᱢ ᱟᱹᱲᱟᱹ ᱨᱮᱱᱟᱜ ᱦᱤᱱᱫᱤ ᱛᱚᱨᱡᱚᱢᱟ ᱫᱚ ᱡᱚᱢᱩᱦᱤ ᱠᱟᱱᱟ, ᱡᱟᱦᱟᱸ ᱫᱚ ᱱᱟᱦᱟᱜ ᱚᱠᱛᱚ ᱨᱮ ᱡᱚᱢᱩᱭ ᱞᱮᱠᱟᱛᱮ ᱩᱛᱷᱱᱟᱹᱣ ᱟᱠᱟᱱᱟ ᱾

ᱚᱠᱛᱚ ᱯᱟᱨᱚᱢ ᱠᱟᱛᱮ, ᱩᱡᱩᱵᱟᱞᱤᱭᱟ/ᱨᱤᱡᱩᱵᱟᱞᱤᱠᱟ ᱜᱟᱰᱟ ᱫᱚ ᱩᱞᱟᱭ ᱜᱟᱰᱟ ᱞᱮᱠᱟᱛᱮ ᱵᱮᱱᱟᱣ ᱞᱮᱱᱟ ᱢᱮᱱᱛᱮ ᱵᱟᱱᱟᱨ ᱴᱚᱴᱷᱟ ᱱᱤᱛᱚᱜ ᱦᱚᱸ ᱡᱚᱢᱩᱭ ᱨᱮ ᱢᱮᱱᱟᱜᱼᱟ ᱾ ᱩᱞᱟᱭ ᱫᱟᱨᱮ ᱱᱤᱛᱦᱚᱸ ᱡᱚᱢᱩᱭ ᱥᱩᱨ ᱛᱮ ᱪᱟᱞᱟᱜ ᱠᱟᱱᱟ ᱾ ᱡᱚᱢᱩᱭ ᱨᱮᱱᱟᱜ ᱱᱟᱜᱟᱢᱤᱭᱟᱹ ᱧᱩᱛᱩᱢ ᱡᱚᱢᱵᱷᱩᱵᱽᱱᱤ ᱢᱤᱫ ᱛᱟᱢᱨᱚᱯᱚᱛᱚᱨ ᱨᱮ ᱚᱞ ᱟᱠᱟᱱᱟ, ᱡᱟᱦᱟᱸ ᱫᱚ ᱯᱟᱴᱱᱟ ᱨᱮᱱᱟᱜ ᱢᱤᱣᱡᱤᱭᱚᱢ ᱨᱮ ᱫᱚᱦᱚ ᱟᱠᱟᱱᱟ ᱾ ᱱᱚᱶᱟ ᱯᱞᱮᱴ ᱫᱚ ᱑᱒ ᱟᱱᱟᱜ ᱥᱟᱭ ᱥᱮᱨᱢᱟ ᱨᱮ ᱡᱚᱢᱵᱩᱵᱚᱱᱤ ᱫᱚ ᱱᱮᱛᱟᱨᱟᱜ ᱡᱚᱢᱩᱭ ᱛᱟᱦᱮᱸ ᱠᱟᱱᱟ ᱢᱮᱱᱛᱮᱭ ᱵᱤᱠᱱᱟᱹ ᱾ ᱱᱚᱝᱠᱟ ᱛᱮ, ᱡᱟᱢᱵᱷᱤᱭᱟᱜᱨᱟᱢ ᱟᱨ ᱡᱟᱢᱵᱩᱵᱽᱱᱤ ᱞᱮᱠᱟᱱ ᱵᱟᱨᱭᱟ ᱥᱮᱫᱟᱭ ᱨᱮᱱᱟᱜ ᱧᱩᱛᱩᱢ ᱠᱚ ᱥᱚᱫᱚᱨ ᱮᱫᱟ ᱡᱮ ᱱᱚᱣᱟ ᱦᱚᱱᱚᱛ ᱫᱚ ᱡᱮᱭᱱ ᱠᱚᱣᱟᱜ ᱫᱷᱚᱨᱚᱢ ᱴᱷᱟᱶ ᱞᱮᱠᱟᱛᱮ ᱢᱩᱬᱩᱛ ᱛᱟᱦᱮᱸ ᱠᱟᱱᱟ, ᱟᱨ ᱱᱚᱣᱟ ᱫᱚ ᱜᱩᱯᱛᱚ ᱥᱟᱢᱨᱟᱡᱽ ᱨᱮᱱᱟᱜ ᱦᱚᱸ ᱴᱷᱟᱶ ᱛᱟᱦᱮᱸ ᱠᱟᱱᱟ ᱾

᱑᱙ ᱥᱟᱭ ᱥᱮᱨᱢᱟ ᱨᱮ, ᱱᱟᱜᱟᱢᱤᱭᱟᱹ ᱵᱩᱠᱟᱱᱚᱱ ᱦᱚᱸ ᱑᱘᱑᱑ ᱨᱮ ᱱᱚᱣᱟ ᱴᱷᱟᱶ ᱮ ᱧᱮᱞ ᱞᱮᱫ ᱛᱟᱦᱮᱸᱫ ᱟᱨ ᱱᱟᱜᱟᱢᱤᱭᱟᱹ ᱥᱟᱹᱨᱤ ᱠᱟᱛᱷᱟ ᱠᱚᱭ ᱵᱟᱰᱟᱭ ᱞᱮᱫ ᱛᱟᱦᱮᱸᱫ ᱾ ᱮᱴᱟᱜ ᱱᱟᱜᱟᱢᱤᱭᱟᱹ ᱠᱚᱣᱟᱜ ᱢᱮᱱ ᱞᱮᱠᱟᱛᱮ ᱢᱚᱦᱟᱵᱷᱟᱨᱚᱛ ᱚᱠᱛᱚ ᱨᱮᱦᱚᱸ ᱡᱚᱢᱩᱭ ᱫᱚ ᱧᱩᱛᱩᱢᱟᱱᱟᱜ ᱛᱟᱦᱮᱸ ᱠᱟᱱᱟ ᱾

᱑᱒ ᱥᱟᱭ ᱥᱮᱨᱢᱟ ᱢᱟᱬᱟᱝ ᱠᱷᱚᱱ ᱡᱚᱢᱩᱭ ᱫᱚ ᱜᱩᱯᱛᱚ ᱟᱨ ᱯᱟᱞ ᱨᱟᱡᱟ ᱠᱚ ᱥᱟᱶ ᱡᱩᱲᱟᱹᱭ ᱛᱟᱦᱮᱸ ᱠᱟᱱᱟ ᱾ ᱢᱮᱱᱠᱷᱟᱱ ᱚᱱᱟ ᱛᱟᱭᱚᱢ ᱱᱚᱣᱟ ᱴᱷᱟᱶ ᱫᱚ ᱪᱚᱱᱰᱮᱞ ᱨᱟᱡᱟ ᱠᱚ ᱞᱟᱹᱜᱤᱫ ᱧᱩᱛᱩᱢᱟᱱ ᱦᱩᱭ ᱮᱱᱟ ᱾ ᱪᱚᱱᱫᱮᱞ ᱨᱟᱡᱽ ᱠᱷᱚᱱ ᱢᱟᱲᱟᱝ, ᱱᱚᱣᱟ ᱴᱷᱟᱶ ᱨᱮ ᱱᱤᱜᱳᱨᱤᱭᱟ ᱨᱟᱡᱽ ᱛᱟᱦᱮᱸ ᱠᱟᱱᱟ, ᱡᱟᱦᱟᱸ ᱫᱚ ᱪᱚᱱᱫᱮᱞ ᱠᱚ ᱦᱟᱨᱟᱣ ᱠᱮᱫᱮ ᱟᱨ ᱑᱓ ᱥᱟᱭᱟᱱᱟᱜ ᱥᱮᱨᱢᱟ ᱨᱮ ᱪᱚᱱᱫᱮᱞ ᱨᱟᱡᱽ ᱜᱷᱟᱨᱚᱸᱡᱽ ᱨᱮᱱᱟᱜ ᱛᱷᱟᱯᱚᱱ ᱦᱩᱭ ᱞᱮᱱᱟ ᱾ ᱪᱚᱱᱫᱮᱞ ᱠᱚᱣᱟᱜ ᱥᱟᱢᱨᱟᱡᱽ ᱫᱚ ᱡᱚᱢᱩᱭ ᱨᱮ ᱯᱟᱥᱱᱟᱣ ᱞᱮᱱᱟ ᱾

ᱡᱚᱥᱮᱯᱷ ᱰᱮᱵᱷᱤᱰ ᱯᱷᱨᱤᱭᱰᱚᱱ ᱢᱮᱞᱤᱠ ᱵᱮᱜᱽᱞᱚᱨ ᱞᱮᱠᱟᱛᱮ ᱤᱱᱰᱮᱯᱮ ᱨᱮ ᱢᱤᱫᱴᱟᱹᱝ ᱢᱟᱨᱮ ᱠᱤᱞᱟ ᱨᱮᱱᱟᱜ ᱨᱟᱹᱯᱩᱫ ᱢᱮᱱᱟᱜᱼᱟ ᱡᱟᱦᱟᱸ ᱫᱚ ᱱᱤᱜᱳᱨᱤᱭᱟ ᱨᱟᱡᱟ ᱟᱜ ᱠᱟᱱᱟ ᱾

ᱪᱤᱨᱟᱜᱽ ᱯᱟᱥᱣᱟᱱ ᱫᱚ ᱡᱚᱢᱩᱭ ᱨᱤᱱᱤᱡ ᱱᱤᱛᱚᱜᱟᱜ ᱥᱚᱝᱥᱚᱫᱽ ᱥᱚᱦᱮᱛ ᱠᱟᱱᱟᱭ ᱾

ᱱᱚᱣᱟ ᱦᱚᱱᱚᱛ ᱫᱚ ᱱᱤᱛᱚᱜ ᱨᱮᱰ ᱠᱚᱨᱤᱰᱚᱨ ᱨᱮᱱᱟᱜ ᱢᱤᱫ ᱴᱷᱟᱶ ᱠᱟᱱᱟ ᱾

ᱚᱛᱱᱚᱜ
ᱡᱚᱢᱩᱭ ᱦᱚᱱᱚᱛ ᱨᱮᱱᱟᱜ ᱚᱥᱟᱨ ᱵᱤᱥᱟᱨ ᱫᱚ ᱓,᱐᱙᱘ ᱜᱟᱺᱴ ᱠᱤᱞᱚᱢᱤᱴᱚᱨ (᱑,᱑᱙᱖ ᱜᱟᱺᱴ ᱢᱤᱞ) ᱢᱮᱱᱟᱜᱼᱟ ᱾ ᱡᱟᱦᱟᱸ ᱫᱚ ᱤᱱᱫᱳᱱᱮᱥᱤᱭᱟ ᱨᱮᱱᱟᱜ ᱡᱚᱢᱚᱫᱤᱱᱟ ᱫᱤᱯ ᱥᱟᱞᱟᱜ ᱥᱚᱢᱟᱱ ᱜᱮᱭᱟ ᱾ ᱦᱚᱱᱚᱛ ᱨᱮ ᱚᱵᱽᱨᱚᱠ, ᱠᱚᱭᱞᱟ, ᱥᱳᱱᱟ ᱟᱨ ᱢᱮᱬᱦᱮᱫ ᱤᱭᱚᱥᱠ ᱥᱟᱶᱛᱮ ᱨᱤᱥᱳᱨᱥ ᱨᱮᱱᱟᱜ ᱵᱟᱝ ᱵᱮᱵᱷᱟᱨ ᱟᱠᱟᱱ ᱵᱷᱟᱱᱰᱟᱨ ᱢᱮᱱᱟᱜᱼᱟ ᱾ ᱵᱤᱦᱟᱨ-ᱡᱷᱟᱨᱠᱷᱚᱸᱰ ᱥᱤᱢᱟᱹ ᱨᱮ ᱢᱮᱱᱟᱜᱼᱟ, ᱡᱚᱢᱩᱭ ᱫᱚ ᱵᱩᱨᱩ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ ᱟᱨ ᱥᱤᱢᱩᱞᱛᱟᱞᱟ ᱨᱮᱱᱟᱜ ᱦᱩᱰᱤᱧ ᱥᱚᱦᱚᱨ ᱫᱚ ᱫᱤᱞᱞᱤ-ᱦᱟᱣᱲᱟ ᱨᱮᱞ ᱨᱮ ᱡᱷᱟᱡᱷᱟ ᱵᱚᱱᱚᱛ ᱨᱮ ᱢᱮᱱᱟᱜᱼᱟ ᱾ ᱑᱗ ᱠᱤᱞᱚᱢᱤᱴᱚᱨ (᱑᱑ ᱢᱤᱞ) ᱥᱟᱺᱜᱤᱧ ᱨᱮ ᱢᱮᱱᱟᱜ ᱜᱤᱫᱷᱳᱣᱨ ᱥᱚᱦᱚᱨ ᱫᱚ ᱵᱨᱤᱴᱤᱥ ᱨᱟᱡᱽ ᱚᱠᱛᱚ ᱨᱮ ᱨᱟᱡᱟ ᱠᱚᱣᱟᱜ ᱴᱷᱟᱶ ᱛᱟᱦᱮᱸ ᱠᱟᱱᱟ ᱾ ᱚᱱᱟ ᱚᱠᱛᱚ ᱨᱮᱱᱟᱜ ᱟᱭᱢᱟ ᱚᱲᱟᱜ ᱠᱚ ᱱᱤᱛᱚᱜ ᱦᱚᱸ ᱢᱮᱱᱟᱜᱼᱟ ᱾ ᱜᱤᱫᱷᱳᱣᱨ ᱨᱮ ᱢᱤᱱᱴᱳ ᱴᱟᱣᱟᱨ ᱫᱚ ᱩᱱ ᱚᱠᱛᱚ ᱨᱮᱱᱟᱜ ᱢᱤᱫ ᱢᱩᱬᱩᱛ ᱪᱤᱛᱟᱹᱨ ᱠᱟᱱᱟ ᱾

ᱧᱮᱞᱡᱚᱝ ᱴᱷᱟᱶ ᱠᱚ
200px|thumb|right|ᱞᱚᱪᱷᱩᱣᱟᱲ ᱡᱮᱭᱱ ᱢᱩᱱᱫᱤᱨ

ᱡᱮᱭᱱ ᱢᱚᱱᱫᱤᱨ ᱞᱚᱪᱷᱩᱣᱟᱲ: ᱱᱚᱣᱟ ᱫᱚ ᱡᱮᱭᱱ ᱫᱷᱚᱨᱚᱢ ᱥᱟᱸᱜᱷᱟᱨᱤᱭᱟᱹ ᱞᱟᱹᱜᱤᱫ ᱛᱮ ᱵᱮᱱᱟᱣ ᱟᱠᱟᱱ ᱖᱕ ᱜᱚᱴᱟᱝ ᱚᱲᱟᱜ ᱨᱮᱱᱟᱜ ᱢᱤᱫ ᱢᱟᱨᱟᱝ ᱟᱨ ᱢᱟᱨᱮ ᱵᱤᱥᱨᱚᱢ ᱜᱟᱲ (ᱫᱷᱚᱨᱚᱢᱥᱟᱞᱟ) ᱠᱟᱱᱟ ᱾ ᱫᱷᱚᱨᱚᱢᱥᱟᱞᱟ ᱨᱮ ᱵᱷᱚᱜᱽᱣᱟᱱ ᱢᱚᱦᱟᱵᱤᱨ ᱟᱜ ᱢᱚᱱᱫᱤᱨ ᱢᱮᱱᱟᱜᱼᱟ ᱾ ᱱᱚᱣᱟ ᱢᱚᱱᱫᱤᱨ ᱨᱤᱱ ᱢᱩᱨᱛᱤ ᱫᱚ ᱒,᱖᱐᱐ ᱥᱮᱨᱢᱟ ᱠᱷᱚᱱ ᱦᱚᱸ ᱵᱟᱹᱲᱛᱤ ᱟᱱᱟᱜ ᱠᱟᱱᱟ ᱾ ᱦᱮᱸᱫᱮ ᱫᱷᱤᱨᱤ ᱨᱤᱱᱤᱡ ᱢᱩᱴᱷᱟᱹᱱ ᱟᱜ ᱚᱡᱚᱱ ᱫᱚ ᱒᱕᱐ ᱠᱤᱞᱳᱜᱨᱟᱢ ᱦᱩᱭᱩᱜᱼᱟ ᱾http://indianexpress.com/article/india/india-news-india/2650-year-old-mahavir-idol-stolen-from-jain-temple-recovered-in-bihar/  ᱱᱚᱣᱟ ᱫᱚ ᱵᱷᱚᱜᱽᱣᱟᱱ ᱢᱚᱦᱟᱵᱤᱨ ᱟᱜ ᱡᱟᱱᱟᱢ ᱴᱷᱟᱶ ᱠᱥᱴᱨᱤᱭᱚ ᱠᱩᱸᱰ ᱜᱨᱟᱢ ᱨᱮᱱᱟᱜ ᱰᱟᱦᱟᱨ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱴᱷᱟᱶ ᱫᱚ ᱡᱚᱢᱩᱭ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱠᱷᱚᱱ ᱒᱐ ᱠᱤᱞᱚᱢᱤᱴᱚᱨ ᱯᱟᱪᱮ ᱨᱮ ᱥᱤᱠᱚᱱᱫᱽᱨᱟ ᱵᱚᱱᱚᱛ ᱨᱮ ᱢᱮᱱᱟᱜᱼᱟ ᱾

ᱢᱤᱱᱴᱳ ᱴᱟᱣᱟᱨ ᱜᱤᱰᱷᱳᱣᱟᱨ: ᱢᱤᱱᱴᱳ ᱴᱟᱣᱟᱨ ᱫᱚ ᱜᱤᱰᱷᱳᱣᱟᱨ ᱨᱤᱱᱤᱡ ᱢᱚᱦᱟᱨᱟᱡᱟ ᱦᱚᱛᱮᱛᱮ ᱑᱙᱐᱙ ᱥᱟᱞ ᱨᱮ ᱵᱨᱤᱴᱤᱥ ᱣᱟᱭᱤᱥᱨᱚᱭ ᱞᱚᱨᱰ ᱤᱨᱣᱤᱱ ᱟᱜ ᱜᱤᱰᱰᱳᱣᱟᱨ ᱫᱩᱣᱟᱹᱨ ᱨᱮᱱᱟᱜ ᱢᱟᱹᱱ ᱥᱟᱨᱦᱟᱣ ᱞᱟᱹᱜᱤᱫ ᱛᱮᱭ ᱵᱮᱱᱟᱣ ᱞᱮᱫ ᱛᱟᱦᱮᱸᱫ ᱾ ᱱᱚᱣᱟ ᱢᱩᱬ ᱡᱚᱢᱩᱭ-ᱡᱷᱟᱡᱷᱟ ᱯᱚᱱᱚᱛ ᱨᱟᱡᱽᱰᱟᱦᱟᱨ ᱨᱮ ᱜᱤᱰᱰᱳᱣᱟᱨ ᱵᱟᱡᱟᱨ ᱛᱟᱞᱟ ᱨᱮ ᱢᱮᱱᱟᱜᱼᱟ ᱾


ᱠᱟᱹᱣᱰᱤ ᱟᱹᱨᱤ
᱒᱐᱐᱖ ᱥᱮᱨᱢᱟ ᱨᱮ ᱯᱚᱧᱪᱟᱭᱚᱛ ᱨᱟᱡᱽ ᱢᱚᱱᱛᱨᱤ ᱫᱚ ᱡᱚᱢᱩᱭ ᱫᱚ ᱫᱤᱥᱚᱢ ᱨᱮᱱᱟᱜ ᱒᱕᱐ ᱟᱹᱰᱤ ᱯᱟᱹᱪᱷᱞᱟᱹ ᱦᱚᱱᱚᱛ (ᱜᱩᱴ ᱖᱔᱐ ᱦᱚᱱᱚᱛ ᱠᱷᱚᱱ) ᱨᱮ ᱢᱤᱫᱴᱟᱹᱝ ᱦᱚᱱᱚᱛ ᱢᱮᱱᱛᱮᱭ ᱵᱤᱠᱱᱟᱹ ᱟᱠᱟᱱᱟ ᱾ ᱱᱚᱣᱟ ᱫᱚ ᱵᱤᱦᱟᱨ ᱨᱮᱱᱟᱜ ᱓᱖ ᱜᱚᱴᱟᱝ ᱦᱚᱱᱚᱛ ᱠᱚ ᱢᱩᱫᱽ ᱨᱮ ᱢᱤᱫᱴᱟᱹᱝ ᱦᱚᱱᱚᱛ ᱠᱟᱱᱟ, ᱡᱟᱦᱟᱸ ᱫᱚ ᱱᱤᱛᱚᱜ ᱵᱮᱠᱣᱟᱨᱰ ᱨᱤᱡᱚᱱ ᱜᱨᱟᱱᱴ ᱯᱷᱚᱸᱰ ᱯᱨᱚᱜᱨᱟᱢ (ᱵᱤ.ᱟᱨ.ᱡᱤ.ᱮᱯᱷ.) ᱠᱷᱚᱱ ᱯᱷᱚᱸᱰ ᱮ ᱧᱟᱢ ᱮᱫᱟ ᱾

ᱥᱟᱥᱚᱱ ᱪᱟᱪᱞᱟᱣ ᱭᱩᱱᱤᱴ
 ᱯᱩᱞᱤᱥ ᱦᱚᱱᱚᱛ ᱨᱮᱱᱟᱜ ᱮᱞ ᱑
 ᱥᱟᱵᱽ-ᱰᱤᱵᱤᱡᱚᱱ ᱨᱮᱱᱟᱜ ᱮᱞ ᱑
 ᱯᱩᱞᱤᱥ ᱥᱟᱵᱽ-ᱰᱤᱵᱤᱡᱚᱱ ᱨᱮᱱᱟᱜ ᱮᱞ ᱒
 ᱵᱚᱱᱚᱛ ᱨᱮᱱᱟᱜ ᱮᱞ ᱑᱐
 ᱥᱟᱨᱠᱤᱞ ᱨᱮᱱᱟᱜ ᱮᱞ ᱑᱐
 ᱯᱩᱞᱤᱥ ᱥᱴᱮᱥᱚᱱ ᱨᱮᱱᱟᱜ ᱮᱞ ᱑᱒
 ᱯᱚᱧᱪᱟᱭᱚᱛ ᱨᱮᱱᱟᱜ ᱮᱞ ᱑᱕᱓
 ᱟᱹᱛᱩ ᱨᱮᱱᱟᱜ ᱮᱞ ᱑,᱕᱒᱘

ᱵᱚᱱᱚᱛ ᱠᱚ
ᱥᱟᱵᱽ-ᱰᱤᱵᱤᱡᱚᱱ  ᱵᱚᱱᱚᱛ  ᱯᱚᱧᱪᱟᱭᱚᱛ ᱨᱮᱱᱟᱜ ᱮᱞ  ᱟᱹᱛᱩ ᱨᱮᱱᱟᱜ ᱮᱞ ᱡᱚᱢᱩᱭ  ᱡᱚᱢᱩᱭ  ᱑᱒  ᱐᱘᱑   ᱠᱷᱟᱭᱨᱟ  ᱒᱒  ᱑᱒᱐   ᱥᱤᱠᱟᱱᱫᱨᱟ  ᱑᱔  ᱐᱖᱘   ᱤᱥᱞᱟᱢᱱᱚᱜᱚᱨ ᱟᱞᱤᱜᱚᱸᱡᱽ  ᱑᱓  ᱐᱖᱙   ᱞᱚᱠᱷᱢᱤᱯᱩᱨ ᱑᱓  ᱐᱘᱒   ᱜᱤᱰᱷᱳᱣᱟᱨ  ᱐᱘  ᱐᱒᱐   ᱵᱚᱨᱦᱟᱴ  ᱐᱙  ᱐᱔᱓   ᱥᱳᱱᱳ  ᱑᱙  ᱒᱕᱐   ᱪᱚᱠᱟᱭ  ᱒᱓  ᱖᱐᱐   ᱡᱷᱟᱡᱷᱟ  ᱒᱐  ᱑᱙᱗   ᱜᱩᱴ  ᱑᱕᱓  ᱑᱕᱓᱐

ᱦᱚᱲ ᱮᱞ

᱒᱐᱑᱑ ᱥᱮᱨᱢᱟ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱡᱚᱢᱩᱭ ᱦᱚᱱᱚᱛ ᱨᱮ ᱑,᱗᱖᱐,᱔᱐᱕ ᱦᱚᱲ ᱢᱮᱱᱟᱜ ᱠᱚᱣᱟ, ᱡᱟᱦᱟᱸ ᱫᱚ ᱜᱟᱢᱵᱤᱭᱟ ᱫᱤᱥᱚᱢ ᱟᱨᱵᱟᱝ ᱟᱢᱮᱨᱤᱠᱟ ᱯᱚᱱᱚᱛ ᱱᱮᱵᱽᱨᱟᱥᱠᱟ ᱨᱤᱱ ᱦᱚᱲ ᱠᱚ ᱥᱟᱶ ᱥᱚᱢᱟᱱ ᱜᱮᱭᱟ ᱾ ᱱᱚᱣᱟ ᱫᱚ ᱥᱤᱧᱚᱛ ᱨᱮ ᱒᱗᱓ ᱟᱱᱟᱜ ᱨᱮᱝᱠᱤᱝ ᱨᱮ ᱢᱮᱱᱟᱜᱼᱟ (ᱜᱩᱴ ᱖᱔᱐ ᱠᱷᱚᱱ ᱫᱚ) ᱾ ᱦᱚᱱᱚᱛ ᱨᱮᱱᱟᱜ ᱦᱚᱲ ᱮᱞ ᱰᱮᱱᱥᱤᱴᱤ ᱫᱚ ᱕᱖᱗ ᱦᱚᱲ ᱢᱮᱱᱟᱜ ᱠᱚᱣᱟ ᱾ ᱒᱐᱐᱑-᱒᱐᱑᱑ ᱥᱮᱨᱢᱟ ᱨᱮ ᱱᱚᱸᱰᱮᱱᱟᱜ ᱦᱚᱲ ᱮᱞ ᱜᱨᱚᱛᱷ ᱫᱚᱨ ᱫᱚ ᱒᱕.᱕᱔% ᱛᱟᱦᱮᱸ ᱠᱟᱱᱟ ᱾ ᱡᱚᱢᱩᱭ ᱨᱮ ᱡᱟᱱᱟᱝ ᱡᱟᱹᱱᱤ ᱫᱚ ᱑᱐᱐᱐ ᱠᱚᱲᱟ ᱨᱮ ᱙᱒᱑ ᱛᱤᱨᱞᱟᱹ ᱢᱮᱱᱟᱜ ᱠᱚᱣᱟ, ᱟᱨ ᱥᱤᱠᱷᱱᱟᱹᱛ ᱫᱚᱨ ᱫᱚ ᱨᱮ ᱖᱒.᱑᱖% ᱢᱮᱱᱟᱜᱼᱟ ᱾ ᱘.᱒᱖% ᱦᱚᱲ ᱮᱞ ᱫᱚ ᱥᱚᱦᱨᱤ ᱴᱚᱴᱷᱟ ᱨᱮ ᱠᱚ ᱛᱟᱦᱮᱸᱱᱟ ᱾ ᱵᱟᱝ ᱟᱹᱫᱤᱵᱟᱹᱥᱤ ᱫᱚ ᱑᱗.᱑᱙% ᱟᱨ ᱟᱹᱫᱤᱵᱟᱹᱥᱤ ᱫᱚ ᱔.᱔᱘% ᱢᱮᱱᱟᱜ ᱠᱚᱣᱟ ᱾

ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱚᱠᱛᱚ ᱨᱮ, ᱡᱚᱢᱩᱭ ᱨᱤᱱ ᱓᱒% ᱦᱚᱲ ᱫᱚ ᱚᱝᱜᱤᱠᱟ ᱯᱟᱹᱨᱥᱤ ᱠᱚ ᱨᱚᱲᱟ, ᱦᱚᱱᱚᱛ ᱨᱤᱱ ᱒᱕.᱒᱗% ᱦᱚᱲ ᱫᱚ ᱢᱚᱜᱚᱫᱷᱤ, ᱓᱖.᱒᱘% ᱫᱚ ᱦᱤᱱᱫᱤ ᱟᱨ ᱕.᱖᱙% ᱩᱨᱫᱩ ᱫᱚ ᱟᱠᱚᱣᱟᱜ ᱯᱩᱭᱞᱩ ᱯᱟᱹᱨᱥᱤ ᱠᱚ ᱨᱚᱲᱟ ᱾

ᱦᱮᱡ ᱥᱮᱱ
ᱡᱚᱢᱩᱭ ᱨᱮᱞᱣᱮ ᱥᱴᱮᱥᱚᱱ, ᱥᱴᱮᱥᱚᱱ ᱠᱳᱰ JMU, ᱥᱟᱢᱟᱝ ᱛᱟᱞᱢᱟ ᱨᱮᱞᱣᱮ ᱨᱮᱱᱟᱜ ᱫᱟᱱᱟᱯᱩᱨ ᱦᱟᱹᱴᱤᱧ ᱨᱮᱱᱟᱜ ᱢᱤᱫᱴᱟᱹᱝ ᱢᱩᱬ ᱨᱮᱞᱣᱮ ᱥᱴᱮᱥᱚᱱ ᱠᱟᱱᱟ ᱾ ᱡᱚᱢᱩᱭ ᱫᱚ ᱢᱩᱜᱚᱞᱥᱚᱨᱟᱭ-ᱯᱟᱴᱱᱟ ᱰᱟᱦᱟᱨ ᱞᱮᱠᱟᱛᱮ ᱫᱤᱞᱞᱤ-ᱠᱚᱞᱠᱟᱛᱟ ᱢᱩᱬ ᱞᱟᱭᱤᱱ ᱦᱚᱛᱮᱛᱮ ᱥᱤᱧᱚᱛ ᱨᱮᱱᱟᱜ ᱢᱟᱨᱟᱝ ᱥᱚᱦᱚᱨ ᱠᱷᱚᱱ ᱡᱚᱲᱟᱣ ᱟᱠᱟᱱᱟ, ᱡᱟᱦᱟᱸ ᱫᱚ ᱱᱟᱜᱟᱢᱤᱭᱟᱹ ᱜᱨᱟᱱᱰ ᱴᱨᱟᱸᱠ ᱨᱳᱰ ᱥᱟᱶᱛᱮ ᱪᱟᱞᱟᱜ ᱠᱟᱱᱟ ᱾

ᱡᱚᱢᱩᱭ ᱥᱴᱮᱥᱚᱱ ᱫᱚ ᱥᱤᱧᱚᱛ ᱨᱮᱱᱟᱜ ᱵᱤᱦᱟᱨ ᱯᱚᱱᱚᱛ ᱨᱮ ᱡᱚᱢᱩᱭ ᱦᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱱᱚᱣᱟ ᱴᱚᱴᱷᱟ ᱨᱮ ᱨᱮᱞ ᱟᱨ ᱥᱚᱲᱚᱠ ᱛᱮ ᱥᱮᱱᱚᱜ ᱨᱮᱱᱟᱜ ᱢᱩᱬᱩᱛ ᱰᱟᱦᱟᱨ ᱠᱟᱱᱟ ᱾ ᱡᱚᱢᱩᱭ ᱨᱮᱞᱣᱮ ᱥᱴᱮᱥᱚᱱ ᱫᱚ ᱦᱟᱣᱲᱟ-ᱯᱟᱴᱱᱟ-ᱢᱩᱜᱚᱞᱥᱚᱨᱟᱭ ᱢᱩᱬ ᱞᱟᱭᱤᱱ ᱨᱮ ᱢᱮᱱᱟᱜᱼᱟ ᱾ ᱦᱟᱣᱲᱟ, ᱥᱤᱭᱟᱞᱫᱟ, ᱨᱟᱺᱪᱤ, ᱴᱟᱴᱟᱱᱚᱜᱚᱨ ᱠᱷᱚᱱ ᱦᱤᱡᱩᱜᱟᱜ ᱯᱟᱴᱱᱟ, ᱵᱟᱨᱚᱱᱤ ᱥᱮᱱᱚᱜᱟᱜ ᱡᱟᱹᱥᱛᱤ ᱜᱟᱱ ᱮᱠᱥᱯᱨᱮᱥ ᱴᱨᱮᱱ ᱱᱚᱸᱰᱮ ᱜᱮᱠᱚ ᱛᱤᱸᱜᱩᱭᱟ ᱾

ᱫᱟᱨᱮ ᱱᱟᱹᱲᱤ ᱟᱨ ᱡᱤᱵᱽ ᱡᱤᱭᱟᱹᱞᱤ
᱑᱙᱘᱗ ᱥᱟᱞ ᱨᱮ ᱡᱚᱢᱩᱭ ᱦᱚᱱᱚᱛ ᱫᱚ ᱗.᱙ ᱜᱟᱺᱴ ᱠᱤᱞᱚᱢᱤᱴᱟᱨ (᱓.᱑ ᱜᱟᱺᱴ ᱢᱤᱞ) ᱡᱟᱭᱜᱟ ᱛᱮ ᱴᱚᱯᱟᱨ ᱮᱥᱮᱫ ᱟᱠᱟᱱ ᱱᱟᱜᱤ ᱰᱮᱢ ᱵᱤᱨ ᱡᱤᱵᱽ ᱡᱤᱭᱟᱹᱞᱤ ᱵᱟᱜᱟᱱ ᱨᱮᱱᱟᱜ ᱚᱲᱟᱜ ᱵᱮᱱᱟᱣ ᱮᱱᱟ ᱾ ᱱᱚᱣᱟ ᱫᱚ ᱱᱚᱠᱛᱤ ᱰᱟᱢ ᱵᱤᱨ ᱡᱤᱵᱽ ᱡᱤᱭᱟᱹᱞᱤ ᱜᱟᱲ ᱨᱮᱱᱟᱜ ᱦᱚᱸ ᱚᱲᱟᱜ ᱠᱟᱱᱟ, ᱡᱟᱦᱟᱸ ᱫᱚ ᱑᱙᱘᱗ ᱥᱟᱞ ᱨᱮ ᱵᱮᱱᱟᱣ ᱞᱮᱱᱟ ᱛᱟᱦᱮᱸᱫ ᱟᱨ ᱓.᱓ ᱜᱟᱺᱴ ᱠᱤᱞᱚᱢᱤᱴᱟᱨ (᱑.᱓ ᱜᱟᱺᱴ ᱢᱤᱞ) ᱴᱚᱴᱷᱟ ᱨᱮ ᱯᱟᱥᱱᱟᱣ ᱟᱠᱟᱱᱟ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

 ᱥᱚᱨᱠᱟᱨᱤ ᱣᱮᱵᱽᱥᱟᱭᱤᱴ
 Jamui Information Portal


ᱛᱷᱚᱠ:ᱵᱤᱦᱟᱨ ᱨᱮᱱᱟᱜ ᱦᱚᱱᱚᱛ ᱠᱚ